CELEX: C2004/179/34
Language: el
Date: 2004-07-10 00:00:00
Title: Υπόθεση T-176/04: Προσφυγή του Luigi Marcuccio κατά Επιτροπής των Ευρωπαϊκών Κοινοτήτων, που ασκήθηκε στις 13 Μαΐου 2004

10.7.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/17
            
         Προσφυγή του Luigi Marcuccio κατά Επιτροπής των Ευρωπαϊκών Κοινοτήτων, που ασκήθηκε στις 13 Μαΐου 2004
   (Υπόθεση T-176/04)
   (2004/C 179/34)
   Γλώσσα διαδικασίας: η ιταλική
   Ο Luigi Marcuccio, εκπροσωπούμενος από τον δικηγόρο Alessandro Distante, άσκησε ενώπιον του Πρωτοδικείου των Ευρωπαϊκών Κοινοτήτων στις 13 Μαΐου 2004 προσφυγή κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της ΑΔΑ με την οποία απορρίφθηκε η αίτησή του,
            
         
               —
            
            
               να καταδικάσει την ΕΚ στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφυγή αυτή αφορά το γεγονός ότι, την 1η Απριλίου 2003, ο προσφεύγων υπέβαλε στην ΕΚ αίτηση με το εξής περιεχόμενο: α) αν υφίσταται ιατρική έκθεση συνταχθείσα από την Δρ M.P. Simonnet μετά την ιατρική επίσκεψη την οποία πραγματοποίησε αυτή στην κατοικία του στις 20 Ιουνίου 2002, να του αποσταλεί κεκυρωμένο γνήσιο αντίγραφο του πρωτοτύπου της ή να αποσταλεί στον ιατρό τον οποίο αυτός ορίζει προς τον σκοπό αυτόν, στην περίπτωση δε αυτή να ενημερωθεί ο ίδιος εγγράφως για την αποστολή αυτή· β) αν δεν υφίσταται ιατρική έκθεση, να ενημερωθεί εγγράφως ότι δεν υφίσταται· γ) αν συντρέχουν λόγοι που εμποδίζουν την ικανοποίηση των ανωτέρω αιτημάτων των σημείων α) και β), να του γνωστοποιηθούν οι λόγοι αυτοί εγγράφως.
   Κατόπιν της σιωπηρής αποφάσεως περί απορρίψεως της αιτήσεώς του, ο προσφεύγων κατέθεσε την παρούσα προσφυγή.
   Προς στήριξη της επιχειρηματολογίας του, ο προσφεύγων προβάλλει τους ακόλουθους λόγους:
   Παράβαση νόμου, καθ' όσον ο υπάλληλος έχει δικαίωμα πρόσβασης σε όλα τα έγγραφα που τον αφορούν, τα οποία συντάσσουν οι προστηθέντες της καθής στο πλαίσιο της άσκησης των καθηκόντων τους και που βρίσκονται στην κατοχή της, άρα και στην ιατρική έκθεση.
   Προσβολή του δικαιώματος επί της υγείας και της σωματικής και ψυχικής ακεραιότητας του προσφεύγοντος, και παράβαση του καθήκοντος των κοινοτικών οργάνων να μεριμνούν για την ευεξία του υπαλλήλου.
   Παράβαση της κατά το άρθρο 25 του ΚΥΚ υποχρεώσεως αιτιολογήσεως των πράξεων.
   Υποχρέωση της υποχρεώσεως πρόνοιας, καθ' όσον η καθής ουδόλως έλαβε υπόψη το συμφέρον του προσφεύγοντος να του γνωστοποιηθεί το περιεχόμενο της ιατρικής εκθέσεως, ή πάντως να γνωστοποιηθεί στον ιατρό τον οποίο αυτός ορίζει προς τούτο, λαμβανομένου επίσης υπόψη ότι δεν γίνεται αντιληπτό το έννομο συμφέρον ήθελε να προστατεύσει η καθής απορρίπτοντας την απόρριψη της αίτησης και της ένστασης.